เงินบาทปิด 30.57/61 บาท
ธนาคารกรุงเทพ รายงาน เงินบาทปิด 30.57/61 อ่อนค่าตามยูโร แนวโน้มสัปดาห์หน้า 30.50-30.70
9 มี.ค. 2555

ธนาคารกรุงเทพ รายงาน เงินบาทปิด 30.57/61 อ่อนค่าตามยูโร แนวโน้มสัปดาห์หน้า 30.50-30.70
นักบริหารเงินจากธนาคารกรุงเทพ เปิดเผยว่า เงินบาทปิดตลาดเย็นนี้อยู่ที่ระดับ 30.57/61 บาท/ดอลลาร์ อ่อนค่าลงจากช่วงเช้าที่เปิดตลาดที่ระดับ 30.49/52 บาท/ดอลลาร์ เคลื่อนไหวในทิศทางเดียวกันกับค่าเงินยูโร
เงินบาทช่วงเย็นปรับตัวอ่อนค่าลงจากช่วงเช้า แม้จะมีข่าวดีกรณีเจ้าหนี้ภาคเอกชนส่วนใหญ่ของกรีซยอมรับข้อตกลงเรื่องการแลกเปลี่ยนพันธบัตร แต่สิ่งที่นักลงทุนจับตาต่อไปคือกรณีที่สมาคมสัญญาสว็อปและตราสารอนุพันธุ์ต่างประเทศ(ISDA) มองว่า แม้จะเจ้าหนี้ถึง 85.8% จะยอมรับในการสว็อปหนี้แล้ว แต่ในส่วนของเจ้าหนี้ที่ยังเหลือนั้น หากกรีซนำกฎ collective action clauses(CAC) มาบังคับใช้เพื่อให้อัตราการยอมรับการสว็อปหนี้เพิ่มเป็น 95.7% ก็อาจจะเป็นการเข้าข่ายที่ตีความได้ว่าเป็นการผิดนัดชำระหนี้
"ทาง ISDA มองว่าถ้ากรีซเอากฎ CAC มาใช้นั้นอาจจะเป็นการเข้าข่ายผิดนัดชำระหนี้ได้ และอาจจะทำให้กรีซโดนประกาศ default ได้ นักลงทุนจึงยังกังวลตรงนี้ เพราะถ้า ISDA ประกาศว่าเข้าข่าย ก็จะเป็นคนละเรื่องกันกับเมื่อเช้า คาดว่าจะประกาศคืนนี้ และเป็นปัจจัยหลักที่น่าติดตาม" โบรกเกอร์ ระบุ
ส่วนความเคลื่อนไหวของค่าเงินสกุลหลักต่างประเทศช่วงปิดตลาดเย็นนี้ เงินเยนอยู่ที่ระดับ 87.50 เยน/ดอลลาร์ ปรับตัวแข็งค่าจากระดับ 81.62/63 เยน/ดอลลาร์ ส่วนเงินยูโรอยู่ที่ระดับ 1.3222 ดอลลาร์/ยูโร ปรับตัวอ่อนค่าจากระดับ 1.3260/3262 ดอลลาร์/ยูโร
นักบริหารเงิน คาดว่า สัปดาห์หน้าเงินบาทยังมีโอกาสอ่อนค่า มองกรอบไว้ที่ 30.50-30.70 บาท/ดอลลาร์